## dachser_inteligent_logistics

Tlačová správa V Bratislave, 15. 12. 2021

# **DACHSER Erfurt pokračuje v raste**

**Logistický poskytovateľ DACHSER opäť rozširuje svoje logistické centrum v nemeckom Erfurte a k svojmu skladu v neďalekej obchodnej zóne Thörey, pridáva približne 3 200 m2 plochy tranzitného terminálu. Znamená to, že spoločnosť DACHSER má teraz k dispozícii 6 100 m2 plochy pre priemyselný tovar a celkovo približne 3 300 m2 pre potraviny. Prevádzka v novej prístavbe sa začala podľa plánu začiatkom septembra.**

Rozšírením tranzitného terminálu sa vytvorí ďalších 49 brán na nakladanie a vykladanie nákladných vozidiel. *„Rozšírenie nám umožňuje ešte viac zefektívniť postupy a procesy manipulácie s nákladom,“* hovorí Dr. Rimbert J. Kelber, General Manager logistického centra DACHSER Erfurt. *„Okrem toho, že sme lepšie pripravení zvládať každodenné výkyvy a špičky v pracovnom zaťažení, vytvárame aj ideálne podmienky pre náš ďalší rast.“*

Rozšírením skladu vznikne na tomto mieste desať nových pracovných miest. V lete 2022 plánuje spoločnosť DACHSER pre zamestnancov pobočky aj novú prístavbu kancelárií so sociálnym a skladovým zázemím a modernou oddychovou miestnosťou s celkovou rozlohou 640 m2.

### **Spoľahlivý partner aj v náročných časoch**

*„Investíciou do budúcnosti tejto lokality zabezpečujeme, aby sme našim zákazníkom v regióne mohli kedykoľvek poskytovať vysokokvalitné logistické služby, na ktoré sú zvyknutí,“* hovorí Alexander Tonn, COO Road Logistics. *„Vďaka obrovskému nasadeniu našich zamestnancov sme aj napriek obmedzeniam, ktoré boli zavedené počas pandémie a po nej, vždy dokázali spoľahlivo udržať našu schopnosť riešiť dodávky. Boli sme a naďalej zostávame stabilným partnerom a spoľahlivým dodávateľom pre našich zákazníkov v regióne.“*

Spoločnosť DACHSER otvorila svoju prvú pobočku v nemeckej spolkovej krajine Durínsko v roku 2004 a poskytuje logistické služby zákazníkom v priemyselnom a potravinárskom sektore. Len minulý rok spoločnosť DACHSER investovala do tejto lokality a rozšírila logistické centrum o sklad s rozlohou 20 000 m2 a o kancelárske priestory.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk